**Biscuitele**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O fetiță mititică,

Ce de iarnă n-avea frică,

Intr-o zi mult prea geroasă,

Iese-afară, nu stă-n casă.

Merge dis-de-dimineață,

Cu bujori roșii pe față,

Către grădiniță, iute,

Spunând bunicuței, multe:

"-Tu mi-ai dat să duc în mână

Biscuitele...n-am vină

Că el a căzut pe jos...

Va fi pentr-un câine...os!

-Pentr-un câine, o pisică,

Va fi bună mâncărică,

Pentru cei ce prin zăpezi

Umblă tot timpul flămânzi!"

Trecu ziua-n grădiniță...

Curioasă i-o fetiță

Să se-ntoarcă și să vadă

Biscuitele-n zăpadă.

Ochii mari și gura mică,

În mirare, fără frică,

Și-au dat drumul într-un chicot:

"-Păsări multe-s peste tot!

Biscuitele nu este...

Eu știu, buni, o poveste:

Iarna grea și cu zăpadă

Ne obligă-n casa caldă

Să gândim la păsărele

Că n-au hrană-n rămurele...

Biscuiți și miez de pâine

Le vom da și azi...și mâine!

La copii, la grădiniță,

O să la dau o povață:

De la mare pân' la mic,

Câte-un biscuite, zilnic,

Pot să scape in zăpadă,

Într-un fel...ca să se vadă!

-Ai în inimă-o comoară!

Drept răsplată-n primăvară,

La copacul de la geamul

Camerei tale, pe ramul

Care-ți bate în fereastră,

Păsări vor cânta-n orchestră!

Ai să vezi, poate, și cuibul

În care-o s-apară puiul

Ce-ți va mulțumi că-n iarnă

Părinților le-ai dat hrană,

Iar când va putea să zboare

Va ajunge pân'la soare...

O să-i spună de-o fetiță,

Cea mai bună-n grădiniță,

Iar soarele-o să se-arate

Pe drumurile ei toate

Pe unde va merge-n viață

Fiindcă știe-a da povață!"